CELEX: C2006/294/50
Language: el
Date: 2006-12-02 00:00:00
Title: Υπόθεση C-394/06: Προσφυγή της 22ας Σεπτεμβρίου 2006 — Επιτροπή των Ευρωπαϊκών Κοινοτήτων κατά Ιταλικής Δημοκρατίας

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/28
            
         Προσφυγή της 22ας Σεπτεμβρίου 2006 — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-394/06)
   (2006/C 294/50)
   Γλώσσα διαδικασίας: η ιταλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: B. Schima και D. Recchia)
   
      Καθής: Ιταλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, παραλείποντας να υποβάλει, πριν από την 1η Ιουλίου 2005, εθνική ετήσια έκθεση σχετικά με την προώθηση των βιοκαυσίμων περιλαμβάνουσα όλα τα στοιχεία που προβλέπονται στο άρθρο 4, παράγραφος 1, της οδηγίας 2003/30/ΕΚ (1) του Ευρωπαϊκού Κοινοβουλίου και του Συμβουλίου σχετικά με την προώθηση της χρήσης βιοκαυσίμων ή άλλων ανανεώσιμων καυσίμων για τις μεταφορές, παρέβη τις υποχρεώσεις που υπέχει από την προμνησθείσα διάταξη·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η προθεσμία για την υποβολή της εθνικής ετήσιας έκθεσης σχετικά με την προώθηση των βιοκαυσίμων, την οποία προβλέπει το άρθρο 4, παράγραφος 1, της οδηγίας 2003/30/ΕΚ, έληξε την 1η Ιουλίου 2005.
   Η Ιταλική Δημοκρατία υποστηρίζει ότι διαβίβασε στην Επιτροπή, στις 14 Ιουλίου 2006, έκθεση σύμφωνη με τα προβλεπόμενα από την οδηγία.
   Ωστόσο, κατά την άποψη της Επιτροπής, η έκθεση αυτή δεν είναι πλήρης διότι δεν μνημονεύει κανέναν από τους εθνικούς πόρους που διετέθησαν για την παραγωγή βιομάζας για ενεργειακές χρήσεις εκτός των μεταφορών, όπως προβλέπεται στο άρθρο 4, παράγραφος 1, δεύτερη παύλα, της οδηγίας.
   
      (1)  ΕΕ L 123, σ. 42.